पोपुरी ललिता कुमारी

पोपुरी ललिता कुमारी या तेलगू कवयित्री आणि लेखिका आहेत. त्या वोल्गा या टोपणनावाने प्रसिद्ध आहेत. त्या त्यांच्या स्त्रीवादी दृष्टीकोनासाठी प्रसिद्ध आहेत. त्यांचा जन्म गुंटूर, आंध्र प्रदेश, भारत येथे झाला. इ.स. २०१५ मध्ये त्यांच्या तेलगूमधील 'विमुक्त कधा संपुती' या लघुकथा संकलनासाठी त्यांना प्रतिष्ठित साहित्य अकादमी पुरस्कार मिळाला. लेखिका असण्यासोबतच त्या टॉलीवूडमध्ये प्रोफेसर आणि स्क्रिप्टिंग विभागाच्या प्रमुख देखील आहेत. त्यांच्या कार्याने स्त्रीवादाबद्दल देशभरात संवाद सुरू केले. त्या काळात ही कल्पना फारशी स्वीकारली जात नव्हती. द लायब्ररी ऑफ काँग्रेसमध्ये त्यांच्या सर्वात लोकप्रिय प्रकाशित कामांचा संग्रह आहे. ज्यात निवडक कथांच्या इंग्रजी अनुवादांचा समावेश आहे.

प्रारंभिक जीवन आणि शिक्षण 
वोल्गा यांचा जन्म २७ नोव्हेंबर १९५० रोजी गुंटूर येथे झाला. त्यांनी १९७२ मध्ये आंध्र विद्यापीठातून तेलुगू साहित्यात एमए पूर्ण केले.

कारकीर्द 
एमए नंतर व्होल्गा १९७३ ते १९८६ या कालावधीत व्हीएसआर आणि एनव्हीआर कॉलेज तेनाली येथे तेलुगू प्राध्यापक म्हणून रुजू झाल्या. नंतर त्यांनी १९८६ - १९९५ दरम्यान उषाकिरण मूव्हीजमध्ये वरिष्ठ कार्यकारी म्हणून स्क्रिप्टिंग विभागात काम केले. नंतर १९९१ मध्ये त्या अस्मिता रिसोर्स सेंटर फॉर वुमन या तेलंगणा-आधारित स्वयंसेवी संस्थेत सामील झाल्या. सध्या त्या या संस्थेच्या अध्यक्षा म्हणून काम करत आहेत. नॅशनल बुक ट्रस्ट ऑफ इंडियाच्या तेलुगू सल्लागार परिषदेच्या सक्रिय सदस्य असमिता संस्थेच्या संपादकीय, वामतिंती मासी (स्वयंपाकघरातील काजळ) या प्रकाशनाच्याही त्या सदस्या आहेत.

साहित्यिक कारकीर्द 
व्होल्गा त्यांच्या स्त्रीवादी साहित्यकृतींसाठी ओळखल्या जातात. त्यांच्या कादंबऱ्या, लेख, कविता आधुनिक, पुरोगामी विचारसरणीच्या स्त्रियांचे चित्रण करतात. त्यांनी कामाचा दर्जा राखताना पात्रांचे वास्तव अबाधित राखले आहे. त्यांच्या सर्व कादंबऱ्या त्या पूर्णवेळ कर्मचारी असताना लिहिल्या आहेत. त्यांची पहिली कादंबरी सहजा १९८६ मध्ये प्रकाशित झाली. ती कादंबरी काही काळासाठी वृत्तपत्रांमधील स्तंभांमध्ये चर्चेचा विषय होता. लगेच पुढच्या वर्षी, १९८७ साली त्यांची दुसरी कादंबरी स्वेच्छा प्रकाशित झाली. या दोन कादंबऱ्या विवाहित स्त्रीला कशा प्रकारे बांधून ठेवतात आणि तिच्या स्वातंत्र्याला बेड्या घालतात हे सांगतात.

साहित्यिक कामे 
ललिता कुमारी यांनी सुमारे ५० प्रकाशनांचे लेखन आणि अनुवाद केले आहेत. सर्वात लोकप्रिय खाली सूचीबद्ध आहेत:

पुरस्कार आणि सन्मान

संदर्भ 

 http://vsrnvr.ac.in/nvr/tel.html
 http://www.bhaavana.net/volga/ids/volga.html 
 http://www.newindianexpress.com/cities/hyderabad/People-Were-Angry-With-my-Writing-Volga/2015/12/19/article3184504.ece1
 http://www.newindianexpress.com/cities/hyderabad/Feminist-Volga-Wins-Sahitya-Akademi-Award/2015/12/18/article3183580.ece
 https://www.loc.gov/acq/ovop/delhi/salrp/kumari.html

२०व्या शतकातील भारतीय लेखिका
२०व्या शतकातील भारतीय कादंबरीकार
भारतीय स्त्रीवादी लेखिका
भारतीय महिला कादंबरीकार
भारतीय कवयित्री
तेलुगू कवी
तेलुगू लेखक
तेलुगू लेखिका
हयात व्यक्ती
इ.स. १९५० मधील जन्म
स्त्री चरित्रलेख